Johannes Paul II katolske universitet i Lublin

Johannes Paul II katolske universitet i Lublin (KUL) er et privat katolsk universitet i Lublin i Polen. Det består av åtte fakulteter og har over 19 000 studenter. Universitetet ble grunnlagt som Uniwersytet Lubelski i 1918, etter at Polen hadde gjenvunnet sin selvstendighet etter landets tre delinger. I 1928 ble navnet forandret til Katolicki Uniwersytet Lubelski. Universitetet fikk habilitasjonsrett i 1939. Andre verdenskrig og Tysklands okkupasjon av Polen stanset imidlertid universitetets vekst. Under krigen ble universitetet stengt og dets bygninger omdannet til et militærsykehus. Noen professorer og studenter ble sendt til tvangsarbeid i Tyskland, til konsentrasjonsleirer, og en del ble skutt. Høyskolen virket imidlertid som undergrunnsuniversitet og organiserte hemmelig utdanning for sine studenter. Universitetet ble gjenopprettet etter krigen i 1944. En rekke fordrevne professorer fra de polske universitetene i Wilno (Vilnius) og Lwów (Lviv), i områder annektert av Sovjetunionen, begynte å forelese her. Men etterkrigstiden frigjorde ikke høyskolens ansatte og studenter fra forfølgelse – denne gangen fra kommunistregimet. Blant annet ble universitetet stadig overvåket av det polske hemmelige politi Służba Bezpieczeństwa, og dets publikasjoner sensurert. Bemerkelsesverdig nok klarte universitetet å virke i hele kommunisttiden fra 1944 til 1989. Det var det eneste uavhengige katolske universitet i østblokken. Gitt at kommunistregimene søkte totalt monopol over alle undervisningsinstitusjoner, ble opprettholdelsen av universitetets uavhengighet en enorm oppnåelse. Således var det katolske universitetet i Lublin en av de fremste bastionene i kampen mot kommunistregimet i Folkerepublikken Polen. Etter kommunismens fall i Polen i 1989 har universitetet blomstret betraktelig – det har frem til i dag firedoblet sitt studenttall og kraftig utvidet sin campus. Den 4. april 2005 fikk universitetet dagens navn, til ære for da nettopp avdøde pave Johannes Paul II. Fakulteter Det teologiske fakultet Fakultet for rett, kirkerett og administrasjon Det filosofiske fakultet Fakultet for humanistiske fag Det samfunnsvitenskapelige fakultet Det matematisk-naturvitenskapelige fakultet Det samfunnsvitenskapelige fakultet i Stalowa Wola Det juridisk-økonomiske fakultet i Tomaszów Lubelski Kjente professorer og forelesere Før andre verdenskrig Idzi Benedykt Radziszewski Stanisław Ptaszycki Jerzy Manteuffel Stanisław Smolka Wiktor Hahn Etter andre verdenskrig Wiesław Chrzanowski Wojciech Chudy Jan Czerkawski Władysław Bartoszewski Zyta Gilowska Piotr Kałwa Stanisław Kamiński Jan Świtka Jerzy Kłoczowski Mieczysław Albert Krąpiec Edward Nawrot Włodzimierz Sedlak Irena Sławińska Adam Strzembosz Tomasz Strzembosz Zygmunt Sułowski Stefan Swieżawski Ryszard Bender Alicja Grześkowiak Karol Wojtyła (Pave Johannes Paul II) Stanisław Kazimierz Nagy Stanisław Żywczyński Stanisław Kowalczyk Elżbieta Hałas Józef Krukowski Tadeusz Chrzanowski Henryk Misztal Stanisław Litak Bolesław Kumor Stefan Kunowski Feliks Bednarski Andrzej Maryniarczyk Czesław Zgorzelski Mirosław Piotrowski Zbigniew Zaleski Danuta Zamącińska-Paluchowska Fotnoter Referanser Eksterne lenker (en) Offisielt nettsted (en) Katolicki Uniwersytet Lubelski Jana Pawła II – kategori av bilder, video eller lyd på Commons